Diari Oficial de la Generalitat Valenciana


Sumari del DOGV 4673, del 20-01-2004 (2004/366)

DECRET 1/2004, de 16 de gener, del Consell de la Generalitat, pel qual autoritza per a la concessió d'avals de la Generalitat a favor d'Aeroport de Castelló, sl.
-----------------------------------------------------------------------------------------------------------------------------------------------------------------

### Dades del document

Número de DOGV
:   4673

Data del DOGV
:   20-01-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/366


Data del document
:   16-01-2004

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * empresa pública
    * garantia

DECRET 1/2004, de 16 de gener, del Consell de la Generalitat, pel qual autoritza per a la concessió d'avals de la Generalitat a favor d'Aeroport de Castelló, sl. [2004/X366]
  
La Llei d'Hisenda Pública de la Generalitat autoritza el Consell de la Generalitat per a la concessió d'avals dins de determinades condicions que s'hi fixen.
  
Així mateix, la mencionada Llei d'Hisenda Pública establix en l'article 84, modificat per la Llei 9/1999, de 30 de desembre, de Mesures Fiscals, de Gestió Administrativa i Financera i d'Organització de la Generalitat, que la Tresoreria de la Generalitat podrà acordar la renúncia al benefici d'excussió establit en l'article 1830 del Codi Civil.
  
D'altra banda, l'article 35 de la Llei 17/2003, de 30 de desembre, de Pressupostos de la Generalitat per a l'exercici 2004, establix que la Generalitat podrà prestar avals, durant el dit exercici, per a les operacions de crèdit que concerten les entitats o empreses públiques i institucions firals de la Comunitat Valenciana, així com per a garantir els instruments financers emesos per Fons de Titulització d'Actius promoguts per aquelles, fins a un límit de 850 milions d'euros. Els avals que s'autoritzen per mitjà del present decret es troben dins del límit esmentat.
  
L'empresa Aeroport de Castelló, SL, participada al 50% por la Diputació Provincial de Castelló i la societat Projectes Temàtics de la Comunitat Valenciana, SA, esta al seu torn participada al cent per cent per la Generalitat, ha formalitzat el contracte de concessió per a construcció i explotació de l'Aeroport de Castelló: Costa d'Azahar amb la societat adjudicatària d'este. En el contracte mencionat s'ha establit, d'acord amb el que disposa el plec de condicions jurídiques, el compromís d'Aeroport de Castelló, SL, d'atorgar a la societat concessionària un préstec participatiu de fins a 44 milions d'euros.
  
Per a complir el compromís anterior, Aeroport de Castelló, SL, està negociant un finançament amb diverses entitats de crèdit per un import de fins a 46 milions d'euros, amb els quals cobrir el préstec participatiu així com altres costos associats a este, per a la qual cosa cal atorgar un aval de la Generalitat que garantisca el finançament mencionat.
  
D'acord amb això, a proposta del conseller d'Economia, Hisenda i Ocupació i amb la deliberació prèvia del Consell de la Generalitat, en la reunió del dia 16 de gener de 2004,
  
DECRETE
  
Article 1
  
S'autoritza el conseller d'Economia, Hisenda i Ocupació per a concedir a l'empresa Aeroport de Castelló, SL, avals destinat a garantir operacions de crèdit per un import global de fins a 74.997.513 d'euros de principal, a fi de finançar la concessió d'un préstec participatiu i altres costos associats a este, a favor de la societat concessionària de la construcció i explotació de l'Aeroport de Castelló: Costa d'Azahar, en compliment de les obligacions contractuals assumides amb esta.
  
El termini de vigència de l'anterior autorització acabarà el 31 de desembre de 2004.
  
Així mateix se li autoritza per a atorgar avals destinats a garantir obligacions derivades de la utilització d'instruments financers de cobertura vinculats a les operacions de crèdit a què fa referència el paràgraf anterior.
  
Article 2
  
D'acord amb l'autorització establida en l'article 84.4 de la Llei d'Hisenda Pública de la Generalitat, modificat per la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat, en l'atorgament dels avals a què fa referència l'article anterior es renunciarà al benefici d'excussió recollit en l'article 1830 del Codi Civil.
  
Disposició final
  
S'autoritza el conseller d'Economia, Hisenda i Ocupació perquè determine les altres condicions dels avals que s'han de prestar, en el marc del que establix el present decret, la Llei d'Hisenda Pública de la Generalitat Valenciana i altra normativa d'aplicació.
  
València, 16 de gener de 2004
  
El president de la Generalitat,
  
FRANCISCO CAMPS ORTIZ
  
El conseller d'Economia, Hisenda i Ocupació,